Čitluk

**Čitluk** je naseljeno mjesto i središte istoimene općine u jugozapadnoj Hercegovini, Bosna i Hercegovina.

## Geografija 
Brotnjo je visoravan smještena na jugu-jugozapadu Bosne i Hercegovine. Pruža se uz granicu općine Mostar na sjeveru i sjeveroistoku pa do granica općina Široki Brijeg i Ljubuški na sjeverozapadu i jugu Brotnja.
Vinova loza i duhan su poljoprivredne kulture s kojima su generacije odrastale i od kojih se živjelo. Danas u Čitluku proizvodi vrhunskog i kvalitetno vina od autohtonih sorti Žilavke i Blatine, koji se proizvode od vina iz Kamenih vinograda. Sredozemna klima, topla ljeta i blage zime omogućuju život kulturama kao što su loza, šipak, smokva, bajam, narandža i maslina, koji daju poseban topao i pitom izgled kraja i ljudi koji u njemu žive.

## Historija 
**Historija Čitluka** obuhvata historijski razvoj područja današnjeg Čitluka i šireg Brotnja, od prahistorije i antike do savremenog doba. Prostor Brotnja ima kontinuitet naseljenosti od najstarijih vremena, a u pisanim izvorima prvi se put pouzdano spominje početkom 14. stoljeća.

### Prahistorija i antika 
Prema historiografskoj i arheološkoj literaturi, područje Brotnja bilo je naseljeno još u prahistoriji, a u predantičko i rimsko doba pripadalo je prostoru koji je naseljavao Delmati.

### Srednji vijek 
Srednjovjekovna historija Čitluka vezana je za historijski prostor Brotnja. Najstariji sačuvani datum pisanog spomena imena *Brotnjo* jest 24. maj 1306. godine, zabilježen u aktu dubrovačkog kneza koji se čuva u Dubrovniku. Ovi spomenici svjedoče o razvijenoj srednjovjekovnoj zajednici i kontinuitetu naseljenosti na prostoru Brotnja. Nacionalnim spomenikom proglašena je i *Hajduk kula na Kručevića Brdu*, kao vrijedan primjer historijske fortifikacijske arhitekture na području općine.

### Savremeno doba 
Današnja Općina Čitluk osnovana je 1955. godine, a njeno sjedište je u Čitluku.

### Rat u Bosni i Hercegovini 
Na početku rata u Bosni i Hercegovini područje Čitluka zahvatila su ratna dejstva. U materijalu korištenom pred Međunarodnim krivičnim tribunalom za bivšu Jugoslaviju (ICTY) zabilježeno je da su 7. aprila 1992. JNA granatirali Međugorje i Čitluk.

U kasnijoj fazi rata, tokom hrvatsko-bošnjačkog sukoba, Čitluk se u svjedočenjima pred ICTY-em pojavljuje kao jedno od važnih mjesta političke i vojne organizacije Hrvatskog vijeća obrane u zapadnoj Hercegovini; u jednom od iskaza Čitluk se izričito navodi kao sjedište HVO-a. U presudi Žalbenog vijeća ICTY-a u predmetu *Prlić i drugi* zabilježeno je i da su pojedini visoki dužnosnici Herceg-Bosne i HVO-a, uključujući Brunu Stojića i Valentina Ćorića, bili rodom iz sela na području općine Čitluk.

## Kultura 
### Nacionalni spomenici 
Na listi nacionalnih spomenika Bosne i Hercegovine za općinu Čitluk se nalaze sljedeći spomenici:

* ″Groblje Mainovac i područje Bedra kao pretpostavljeno arheološko nalazište″ (historijsko područje)
* ″Hajduk-kula na Kručevića Brdu″ (historijska građevina) 

## Stanovništvo 
### Nacionalni sastav stanovništva - općina Čitluk 
### Nacionalni sastav stanovništva - naselje Čitluk 
## Sport 
U Čitluku se nalazi nogometni klub HNK Brotnjo, te također košarkaški klub HKK Brotnjo.

## Turizam 
Nekoliko kilometara južno od grada nalazi se Međugorje, mjesto poznato po Svetištu kraljice mira i ukazanju Gospe od Međugorja.

## Poznate ličnosti 
* Ivan Kordić, književnik.

## Reference 
## Vanjski linkovi 
* Zvanični sajt općine Čitluk

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Hercegovačko-neretvanskom kantonu
*